
E-mail biztonság növelésének lehetőségei természetes nyelvfeldolgozással

Kulcsszavak: Email biztonság, Phising, Social Engineering
Probléma megfogalmazása
Nagyon sok olyan műszaki/informatikai megoldással találkoztunk, amik nem voltak képesek
megfelelő hatékonysággal detektálni és reagálni a Social Engineering támadásokra. Pedig
amennyiben megvizsgáljuk a folyamatot egy támadó által küldött kártékony emailt sok helyen
meg lehetne fogni típustól függően. Példaképpen kipróbáltunk egy átlagos védelemmel rendelkező üzleti laptopra (reaktív vírusirtó, tűzfal, Email Biztonsági Megoldás a levelező szerver
előtt) egy kártékony emailt küldeni és meglepődve tapasztaltuk, hogy semmilyen riasztás nem
jelzett.
2. Hipotézisek
• H1: A jelenleg alkalmazott Email Biztonsági Megoldások nem képesek kiszűrni a célzott Social Engineering támadásokat.
• H2: A Phising és Smishing támadások hasonló digitális lenyomattal rendelkeznek, emiatt a védelmi fejlesztéseknél a szövegtörzsek ekvivalensnek tekinthetőek.
• H3: A jelenleg alkalmazott Email Biztonsági Megoldások természetes nyelvfeldolgozással ötvözve (NLP) képesek lehetnek olyan tipikus Social Engineering jeleket felismerni az e-mailekben (rávétel módszere, bizalom keltése, sürgetés stb…) amelyekkel
javítható lenne az Email Biztonsági Megoldások hatékonysága.
• H4: Meg lehet határozni enumerációval egy generális neurális háló esetén, hogy milyen
Social Engineering támadásokat ismer fel a szűrés jobban egy hasonló méretű tanítóhalmaz esetén.
• H5: A H3-as pontban meghatározott Social Engineering támadásokat tovább bontva
meghatározhatóak azok az elemek az emailekben, amiket nem képesek jelenleg a mély
tanuló algoritmusunk felismerni.
• H6: Az Email Biztonsági Megoldások Social Engineering támadások elleni hatékonysága javítható azzal, hogyha a konvencionális és a mesterséges intelligencia alapú védelmi megoldások mellé rendelkezik még egy komplexebb kockázatkezelő modullal.
3. Primer és szekunder kutatás
Szekunder kutatásunkban megismertük a szakirodalomban a Social Engineering mély tanulás
alapú detektálásával kapcsolatos tudományos folyóirat cikkeket és a technológiák pontos és
mély megértése után kidolgoztunk egy olyan elméleti módszert mellyel ki tudnánk nyerni a

mély tanuló rendszerből, hogy mi miatt döntött úgy, hogy gyanúsnak vagy úgy, hogy biztonságosnak ítéli.
Primer kutatásunkként interjúkat folytattunk a téma aktualitásáról és az interjúk során megpróbáltuk feltérképezni a jelenlegi hazai email biztonsági helyzetet. Valamint a számunkra gyanúsan magas pontosságú modelleken végeztünk méréseket, hogy megbizonyosodjunk az eredmények pontosságáról.



